03.04.2019. godina

**NACRT**

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2020. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | **druge oblasti od javnog interesa utvrđene posebnim zakonom (navesti koje): Saobraćaj je definisan kao oblast od javnog interesa, koja je uređena sljedećim zakonima : Zakon o putevima, Zakon o prevozu u drumskom saobraćaju, Zakon o željeznici, Zakon o vazdušnom saobraćaju, Zakon o bezbijednosti, organizaciji i efikasnosti željezničkog prevoza, Zakon o sigurnosti pomorske plovidbe.** |

1. **PRIORITETNI PROBLEMI I POTREBE KOJE TREBA RIJEŠITI U 2020. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Ekonomski i društveni razvoj savremenog svijeta neprestano zahtijeva brži i efikasniji transport ljudi, dobara i usluga. Ovo je dovelo do upotrebe različitih vrsta prevoznih sredstava. Međutim, dok motorizovano kretanje donosi mnoge benefite, ono takođe može izazvati i ozbiljne štete ako se ne poštuju postulati bezbjednosti i sigurnosti u saobraćaju. Brojna istraživanja potvrđuju da je čovek kao učesnik u saobraćaju, pored ostalih faktora (motorna vozila, karakteristike puta,...) presudan faktor efikasnosti i bezbjednosti saobraćaja. Čovek je akter brojnih različitih složenih saobraćajnih situacija u kojima učestvuje sa svim svojim obilježjima, dimenzijama i kapacitetima. Čovek u svim saobraćajnim situacijama projektuje svoju ličnost, svoja znanja, svoja shvatanja i stavove – svoju opštu i posebnu saobraćajnu kulturu. Saobraćajna kultura je visoko korespondentna sa psihosocijalnom profilom ličnosti.Prema različitim statitstikama na putevima širom svijeta svake godine u saobraćaju izgubi život oko 1,2 miliona ljudi a još 50 miliona biva povrijeđeno, gdje se na svakih šest sekundi desi jedna saobraćajna nezgoda.Postoji širok opseg efikasnih mjera, a iskustva zemalja sa dugom tradicijom motorizovanog kretanja pokazala su da je za rješavanje problema potreban sistemski pristup.Prema podacima Monstata ukupan broj saobraćajnih nezgoda u četrtom kvartalu 2018. godine iznosio je 1 450, što je 2,7% više u odnosu na isti kvartal 2017. godine. Broj nastradalih lica[[1]](#footnote-2) u četvrtom kvartalu 2018. godine iznosio je 644, dok je broj 634 povrijeđenih lica, što je za 4,2% manje u odnosu na isti kvartal 2017. godine. Dakle i pored učinjenog, bezbjednost i sigurnost u saobraćaju, dok god ima toliko stradalih i povrijeđenih u saobraćajnim nezgodama, može da se poboljša, pri čemu je važno podići nivo svijesti o saobraćajnim propisima i pravilima, a u tome državne institucije i organi najveću pomoć i podršku dobijaju iz NVO sektora.Izvještajem Monstata, na crnogorskim putevima, broj poginulih u starosnoj granici iznad 34 godine se smanjuje, što znači da sa povećanjem godina raste i nivo iskustva i pažnje, pa obuka o saobraćaju i saobraćajnim propisima treba otpočeti u najranijem period (Pješaci često prilikom prelaska saobraćajnica ne koriste podvožnjake niti nadvožnjake (pasarele) što je uslovljeno nedovoljnom saobraćajnom edukacijom). Zbog toga dio projektnih aktivnosti mora biti usmjeren upravo na edukaciju, i unapređenje saobraćajne kulture djece i omladine. Saobraćajnu kulturu čine međusobni odnosi svih učesnika u saobraćaju, njihove komunikacije, transakcije poruka, usluga, pažnje, zaštite i sporazumevanja. Značajan segment opšte i saobraćajne kulture je odnos vozača prema putu, i ostalim učesnicima u saobraćaju, kao i opštih mentalnih, senzornih i psihomotornih sposobnosti. Da bi se izbjegle nezgode vozač treba da usvoji i da se adaptira na optimalne bezbjednosne granice. To znači da vozač treba da usvoji vozačku praksu i postavi veće margine za bezbjednost, odnosno manevre za izbjegavanje nezgode, ako u takvu situaciju dođe. Ovo podrazumijeva i takvo ponašanje koje mu omogućava da izbjegne nezgodu i kad se nađe u rijetkim saobraćajnim situacijama. Mnogi vozači prihvataju neadekvatne bezbjednosne granice. Stariji vozači zadržavaju bezbjednosne granice iz mlađih dana, iako su njihove sposobnosti za obradu informacija i uopšte upravljanje vozilom smanjene. Na osnovu analitičkog praćenja i proučavanja saobraćajnih nezgoda i njihovih posljedica, glavni uzroci saobraćajnih nezgoda su: * nedovoljan nivo svijesti kod građana o opasnostima koje im prijete kao učesnicima u saobraćaju;
* nizak nivo saobraćajne kulture kod učesnika u saobraćaju;
* nepoštovanje ili nepoznavanje propisa iz oblasti bezbjednosti saobraćaja;
* nedovoljna obučenost – edukovanost kandidata za vozače i vozača.
* nedovoljna informisanost djece i omladine o bezbjednosti u saobraćaju;

Navedeni uzroci se najčešće manifestuju kroz: * slabu koncentraciju učesnika na uslove u kojima se odvija saobraćaj;
* nepoštovanje prava prvenstva prolaza drugih učesnika u saobraćaju;
* kretanje vozilom brzinom većom od dozvoljene;
* neprilagodjavanje brzine kretanja vozila osobinama i stanju puta i drugim saobraćajnim uslovima;
* nepropisno preticanje i obilaženje vozila;
* upravljanje vozilom pod dejstvom alkohola, i drugih psihoaktivnih supstanci;
* upravljanje neregistrovanim i tehnički neispravnim vozilom;
* upravljanje vozilom prije sticanja prava na upravljanje i dr.

Dakle, čovjek, put i vozilo, osnovni su činioci koji određuju bezbjednost saobraćaja, s toga se i sistem prevencije, a i represije, kao i njihovi nosioci, moraju razmatrati u kontekstu ova tri glavna činioca, pri tome ne zanemarujući ni druge koji samostalno ostvaruju određene uticaje ili ih bliže usmjeravaju ka osnovnim činiocima.Preventivnih mjera ima zaista mnogo. Medjutim, značajnu ulogu imaju pre svih saobraćajno vaspitanje i obrazovanje djece, omladine i odraslih, zdravstvena selekcija, obuka vozača motornih vozila i vozački ispit, kontrola i regulisanje javnog saobraćaja, sredstva javnog informisanja, auto moto savez i savez vozača, tehnička ispravnost vozila, propisi iz oblasti bezbjednosti saobraćaja i naučno istraživački radovi. Osnovna svrha edukativnih programa je da se kod učesnika u saobraćaju razvijaju adekvatne stavove i navike ponašanja u saobraćaju. Rana valjana edukacija je osnova blagovremenog razvoja opšte i saobraćajne kulture budućih učesnika u saobraćaju, a ujedno prevencija svih neželjenih ishoda u saobraćaju. Pored znanja za bezbjdno učešće u saobraćaju kod svih uzrasta neophodno je razvijati stavove koji će značajno uticati na promjene u stvarnom ponašanju svih aktera u saobraćaju. Opšti cilj bezbjednosti saobraćaja je smanjivanje svih štetnih efekata uz nesmetano odvijanje saobraćaja. Ako se suzi predmet bezbjednosti saobraćaja, onda se i cilj može suziti na smanjivanje broja i sveukupnih posljedica saobraćajnih nezgoda. Na primjer, kvalitetna obuka ljudi u ukazivanju prve pomoći, konstrukcija i upotreba sistema zaštite na vozilu, (sigurnosni pojasevi, vazdušni jastuci, nasloni za glavu itd.), koncept prepoznavanja (obilježja i znakovi) i slično. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| * Strategija razvoja saobraćaja;
* Zakon o putevima;
* Zakon o bezbjednosti,organizaciji i efikasnosti željezničkog saobraćaja;
* Zakon o prevozu u drumskom saobraćaju;
* Zakon o željeznici;
* Zakon o vazdušnom saobraćaju;
* Zakon o sigurnosti pomorske plovidbe;
* Zakon o vazdušnom saobraćaju
* Strategija poboljšanja bezbjednosti u drumskom saobraćaju od 2010 – 2019 godine
 | Ministarstvo saobraćaja i pomorstva:* Direktorat za drumski saobraćaj;
* Direktorat za državne puteve;
* Direktorat za pomorski saobraćaj;
* Direktorat za željeznički saobraćaj;
* Direktorat za vazdzšni saobraćaj;

<http://www.minsaob.gov.me/biblioteka/strategije><http://www.minsaob.gov.me/biblioteka/zakoni><http://www.minsaob.gov.me/biblioteka/pravilnici><http://www.minsaob.gov.me/biblioteka/uredbe> |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| **Strategija razvoja saobraćaja i pomorstva**Osnovni ciljevi strateškog razvoja saobraćajnog sistema Crne Goresu:* Poboljšanje sigurnosti i bezbjednosti, u cilju očuvanja ljudskih života, materijalnih vrijednosti i državnih sredstava;
* Integracija u EU, kroz povezivanje i povećanje konkurentnosti iz date oblasti;
* Siguran i bezbjedan transport u svim vidovima saobraćaja,.

Oblast drumskog saobraćaja regulisana je:* **Zakonom o putevima**
* **Zakonom o prevozu u drumskom saobraćaju;**
* **Odlukama jedinica lokalne samouprave.**

Krivična djela protiv bezbjednosti javnog saobraćaja propisanasu :* **Krivičnim Zakonikom o krivičnom postupku.**

Vođenje prekršajnog postupka i nadležnost organa propisani su:* **Zakonom o prekršajima**

Oblast željezničkog saobraćaja regulisana je:* **Zakonom o željeznici**
* **Strategijom razvoja željeznice za period 2017-2027 godine**

Oblast pomorstva i civlinog vazduhoplovstva regulisana je:* **Zakonom o unutrašnjoj i pomorskoj plovidni;**
* **Zakonom o sigurnosti pomorske plovidbe;**
* **Zakonom o vazdušnom saobraćaju;**
* **Zakonom o obligacionim odnosima u vazdušnom saobraćaju.**
 | **Transportna politika-Siguran i bezbjedan saobraćaj**Aktivnosti:* U aktivnosti NVO uključiti osiguravajuća društva u proces poboljšanja bezbjednosti i sigurnosti u saobraćaju;
* Povezivanje NVO i organa koji su zaduženi za sprovođenje pravne (zakonske) regulative, bliže upoznavanje sa EU standardima vezanim za bezbjednost i sigurnost za sve vidove saobraćaja;
* Promovisati sigurnosne i bezbjednosne procedure u funkcionisanju saobraćaja;
* Stimulisati praksu nabavke nove sigurnosne i bezbjednosne opreme od strane korisnika motornih vozila.
* Razvoj sistema obuke u oblasti bezbjednosti u svim vidovima saobraćaja;

Sistem obrazovanja predstavlja značajan segment bezbjednosti u svim vidovima saobraćaja. Nedovoljna edukacija, nepoznavanje saobraćajni propisa značajan su uzrok saobraćajnih nezgoda. Posebna pažnja mora se posvetiti poboljšanju procesa edukacije učesnika u saobraćaju i unapređenju svijesti o posljedicama saobraćajnih nezgoda, koja je osnov podizanja nivoa bezbjednosti saobraćaja i dostizanju evropskih standarda. Iskustva razvijenih zemalja ukazuju da posebno treba obratiti pažnju na djecu školskog uzrasta i mlade vozače. Neformalno obrazovanje se obezbjeđuje programima redovnog obrazovanja za sticanje znanja i podizanje saobraćajne kulture, putem različitih vidova edukacija, seminara, okruglih stolova, rasprava i slično. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Ogroman doprinos podizanju nivoa svijesti građana daju akcije i projekti nevladinih organizacija. UN u mnogim od svojih rezolucija i konvencija, priznaju ulogu civilnog sektora u promociji razvoja društva, zaštite okoline i ljudskih prava, demokratije i dobrog upravljanja. NVO, može da da najveći doprinos u prevenciji potencijalnih saobraćajnih nezgoda koje u Crnoj Gori, kao i svuda u svijetu.NVO su dale značajan doprinos u bezbjednosti saobraćaja, zajednički organizovanjem velikog broja kampanja, edukativnih seminara i časova.* Veći stepen promocije sigurnosne i bezbjednosne procedure u funkcionisanju saobraćaja;
* Stimulisane prakse nabavke nove sigurnosne i bezbjednosne opreme od strane korisnika motornih vozila.
* Doprinos razvoj sistema obuke u oblasti bezbjednosti u svim vidovima saobraćaja;
* Izrada portal, publikacija koja predstavlja vrstu vodiča za građane, u kojem oni mogu pronaći veliki broj korisnih informacija, koje će im pomagati u svakodnevniom saobraćajnom situacijama;
* Podizanje ukupnog nivao znanja i kapaciteta u vezi sa saobraćajem i bezbjednosti u istom;
* Podsticanje na veću uključenost građanki i građana jedne lokalne zajednice na učešće u donošenju bitnih odluka u vezi sa temama iz oblasti saobraćaja;
* Podsticanje na predstavljanje problema putem slike, organizacija likovnih sekcija i izložbi;
* Promocija snimanja kratkometražnih filmova na konkretnu temu u trajanju od 10-20 minuta;
* Uključivanje savremene tehnologije u izradi nekog idejnog rješenja, na primjer aplikacija za promociju sigurnosti u saobraćaju;
* Sprovesti odgovarajuću medijsku kampanju usmjerenu na popularizaciju saobraćajne kulture svih učesnika. Kroz televizijske spotove edukativno plasirati sadržaje koji ukazuju na drastične primjere kršenja pravila saobraćaja (brza vožnja, vožnja pod uticajem alkohola i drugih opojnih sredstava, upotreba sigurnosnih pojaseva, upotreba mobilnog telefona, nošenje zaštitne kacige, nepropisno preticanje, poštovanje prava prvenstva prolaza, agresivna vožnja i dr.) i posljedice izazvane takvim ponašanjem učesnika.
 | Broj organizovanih seminara i obuka iz oblasti podizanja nivoa saobraćajne kulture;Broj edukativnih seminara i časova za djecu i mlade o saobraćajnoj kulturi i bezbjednosti u saobraćaju;Broj učesnika koji su uzeli učešća u sprovedenim aktivnostima projekata;Mjerenje nivoa stečenog znanja u upozavanje sa saobraćajnim pravilima i signalizacijom. Na primjer, organizovanje međuškolskih takmičenja za učenike u oblasti saobraćaja i bezbjednosti u istom;Broj relevantnih organizacija, udruženja, institucija koji su obuhvaćeni projektnim aktivnostima;Broj i vrsta oglašavanja u medijima, pisanim, elektronkim, radio-difuznim i slično;Broj medijskih objava za vrijeme sprovođenja projektnih aktivnosti;Broj i vrsta materijala koji se koriste u sprovođenju projektnih aktivnosti;Broj, vrsta i namjena štampanog materijala sa motivima saobraćaja: flajeri, posteri, brošure, hemijske olovke, rokovnici, privjesci, i slično;Broj i vrsta organizovanih kampanja;Fotografije i video zapisi sa događaja;Broj video materijala na konkretnu temu;Broj izrađenih aplikacija;Broj izrađenih studija, ili istraživanja na temu saobraćaja, i bezbjednosti u istom | Izvještaji-finansijski i programski;Fotografije;Linkovi;Video zapisi;Promotivni materijal;Ankete;Analize stanja;Nivo propraćenosti od strane medija;Liste učesnika;Zastupljenost na druđtvenim mrežama ( facebook, instagram.. ), broj pregleda, lajkova, podjela linka aktivnosti.Broj poslatih saopšten ja;Izvještaj sa programskih događaja;Broj kreiranih aplikacija;Radovi likovnih sekcija; |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2020. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2020.godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Poboljšanje sigurnosti i bezbijednosti u saobraćaju radi očuvanaja ljudskih života, materijalnih vrijednosti i državnih resursa;Smanjenje saobraćajnih nezgoda;Povećanje stepena svijesti o poštovanju saobraćajnih propisa i pravila;Ozbiljnije izučavanje i unapređenje saobraćajne kulture; Unaprijeđenje oblika vaninstitucionalnog obrazovanja za mlade osnovnog i srednjoškolskog uzrasta;Povećanje stepena lične i društvene odgovornosti;Usvajanje novih znanja i proširenje postojećih kada su u pitanju saobraćajna kultura kao i poznavanje i poštovanje saobraćajnih propisa;Podizanje nivoa svijesti o saobraćajnoj kulturi svih građana, a posebno mlađe populacije koja je veoma aktivna u saobraćajnoj komunikaciji (pješaci,vozači bicikla, rolera itd.);Povećavanje budnosti i pažnje svih učesnika u saobraćaju u skladu sa poštovanjem normi propisanih Zakonom o bezbjednosti saobraćaja, što bi dovelo do povećanja saobraćajne kulture i značajnog smanjenja saobraćajnih nezgoda. | Podizanje nivoa svijesti o saobraćajnoj kulturi jos od najmlađeg uzrasta dugoročno djeluje na rješavanje problema saobraćajnihnezgoda, nepoštovanju saobraćajnih pravila i propisa, kroz posjete vrtićma osnovnim i srednjim školama i pokrenutim kampanjama koje promovišu bezbijednost u saobraćaju, kao i javnim časovima. Na atraktivan način gdje postoje uslovi putem sportskih vozila i motora u dvorištima škola, privući pažnju mladih i ukazati im na preventivne bezbjedonosne mjere u saobraćaju S obzirom na to da statistika pokazuje da je najveći uzrok saobraćajnih nezgoda u kojima učestvuju mladi vozači preveliko samopouzdanje i manjak iskustva, preventivno djelovanje bi trebalo da omogući mladim vozačima da kroz razne treninge, seminare, reklamne spotove, steknu nova znanja i veštine kada je reč o bezbjednom upravljanju vozilom. Iskustva pokazuju da se obukama ove vrste utiče na mlade vozače da se odgovornije ponašaju u saobraćaju, i da ređe prave saobraćajne prekršaje. Kroz edukaciju primjenom različitih metoda ide se ka ovim strateškim ciljuevima. Jako važnu ulogu u tom procesu ima NVO sektor.Takođe od projekata se očekuje stavljanje akcenta na starija lica kao učesnika u saobraćaju, jer se oni po mogu svrstati u ranjive grupe poput djece. Jako je bitno da se radi i na bezbjednosti istih u saobraćaju, jer su i oni ravnopravni učesnici u tokovima pomenutog. Efikasno reagovanje odgovornog društva na negativne pojave u saobraćaju zahtijeva stvaranje smišljenog, razgranatog, planskog, razrađenog, sinhronizovanog sistema raznovrsnih i uzajamno povezanih organizacionih socijalnih, vaspitnih, obrazovnih, tehničkih, ekonomskih i drugih mjera i aktivnosti, kojima će se rizik koji prati odvijanje složenog sistema kretanja ljudi i robe svesti u društveno odgovorno postupanje u sistemu saobraćaja. Poboljšanje bezbjednosti saobraćaja ima širi značaj i predstavlja u krajnjoj liniji poboljšanja kvaliteta života. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2020. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| **semafor 770.jpg****Čuvaš sebe- čuvaš druge** | **200.000,00** |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2020. godini.

|  |
| --- |
| Opis glavnih grupa korisnika, njihov broj i potrebe |
| **Direktne ciljne grupe:*** Djeca i mladi osnovnog i srednjeg obrazovanja
* Mladi
* Starija lica
* Učesnici u saobraćaju( vozači, pješaci, putnici )

**Indirektne ciljne grupe:*** Građani jedne lokalne zajednice
* Zainteresovana javnost
* Mediji

Djeca, prve pojmove o saobraćaju i ponašanju u njemu stiču u porodici i u predškolskim ustanovama. Nosioci njihovog vaspitno-obrazovnog rada iz ove oblasti su roditelji i vaspitači. Od njihovog nivoa opšte kulture, saobraćajnog obrazovanja i zrelosti da obave tu složenu dužnost zavisi kvalitet razvoja saobraćajne kulture kod djece. Omladina, kroz saobraćajno vaspitanje i obrazovanje, takođe u školama stiče veoma oskudno znanje. Ova znanja se mogu proširiti načinima vanistitucionalnog obrazovanja u cilju jednog kontinuiteta, a što bi takođe trebalo da prati tokove razvoja saobraćaja. Okvirno, očekivani broj korisnika, a za koje se očekuje da će posredno ili neposredno biti dio projektnih aktivnosti nalazi se u rasponu od 1500-2500 ljudi, ako uzmemo u obzir da će u istim, uzeti i učešće učenici srednjih i osnovnih škola, zatim omladina, starija lica, vozači. Odrasli čine u saobraćaju najveću kategoriju učesnika.**Potrebe ciljnih grupa:*** Sistematičan rad na saobraćajnom vaspitanju;
* Informisanost, kao jedan značajan postulat u kreiranju saobraćajne kulture;
* Kreiranje osjećaja bezbjednosti i sigurnosti;
* Podizanje novoa svijesti o upotrebi sigurnosnih pojaseva, i poštovanje saobraćajnih znakova i upozorenja.
 |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| **semafor 770.jpg****Čuvaš sebe-čuvaš druge** | 15 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: **9.000,00** EURA | Najviši iznos finansijske podrške koju će biti moguće ostvariti na osnovu javnog konkursa: **13.000,00** EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
|  |  |  |
|  |  |  |
|  |  |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  |  Ime i prezime |  M.P. |  Potpis |  |

1. Broj nastradalih se odnosi na ukupan broj povrijeđenih i poginulih lica [↑](#footnote-ref-2)